Argentiinan Grand Prix 1997

Argentiinan Grand Prix 1997 oli Formula 1 -sarjan osakilpailu, joka ajettiin Autódromo Oscar Alfredo Gálvez -radalla Buenos Airesissa 13. huhtikuuta 1997. Kilpailu oli 600:s Formula 1 -sarjan MM-osakilpailu ja sen voitti Jacques Villeneuve.

 Aika-ajot 
Argentiinan GP:n aika-ajot ajettiin lauantaina 12. huhtikuuta 1997. 

Nopeimman kierrosajan ajoi Jacques Villeneuve, jolle paalupaikka oli jo kauden kolmas. Aika-ajojen suurimpiin yllätyksiin kuului Prostin Olivier Panis, joka ajoi itsensä kolmanteen lähtöruutuun. Lisäksi Stewartin Rubens Barrichello ylsi yllättävän korkealle, viidenneksi. Molemmat McLarenit olivat huonoilla sijoituksilla. Sekä Mika Häkkinen että David Coulthard valittelivat huonoa ohjattavuutta ja pomppuista rataa.

 Aika-ajojen tulokset 

 Sija  Nro  Kuljettaja  Talli  Aika  Ero 1 3  Jacques Villeneuve Williams-Renault 1.24,473  2 4  Heinz-Harald Frentzen Williams-Renault 1.25,271 +0,798 3 14  Olivier Panis Prost-Mugen-Honda 1.25,491 +1,018 4 5  Michael Schumacher Ferrari 1.25,773 +1,300 5 22  Rubens Barrichello Stewart-Ford 1.25,942 +1,469 6 11  Ralf Schumacher Jordan-Peugeot 1.26,218 +1,745 7 6  Eddie Irvine Ferrari 1.26,327 +1,854 8 16  Johnny Herbert Sauber-Petronas 1.26,564 +2,091 9 12  Giancarlo Fisichella Jordan-Peugeot 1.26,619 +2,149 10 10  David Coulthard McLaren-Mercedes 1.26,799 +2,326 11 7  Jean Alesi Benetton-Renault 1.27,076 +2,603 12 8  Gerhard Berger Benetton-Renault 1.27,259 +2,786 13 1  Damon Hill Arrows-Yamaha 1.27,281 +2,808 14 17  Nicola Larini Sauber-Petronas 1.27,690 +3,217 15 23  Jan Magnussen Stewart-Ford 1.28,035 +3,562 16 18  Jos Verstappen Tyrrell-Ford 1.28,094 +3,621 17 9 20px|border Mika Häkkinen McLaren-Mercedes 1.28,135 +3,662 18 21  Jarno Trulli Minardi-Hart 1.28,160 +3,687 19 19 20px|border Mika Salo Tyrrell-Ford 1.28,224 +3,751 20 15 20px|border Shinji Nakano Prost-Mugen-Honda 1.28,366 +3,893 21 20 20px|border Ukyo Katayama Minardi-Hart 1.28,413 +3,940 22 2  Pedro Diniz Arrows-Yamaha 1.28,696 +4,496 Karsinta-aika 107 % 1.30,386 +5,913

Kilpailu

Lämmittelykierrokselle lähdettäessä toisessa ruudussa ollut Heinz-Harald Frentzen jäi lähtöruutuunsa. Viisi autoa ehti ohittaa hänet ennen kuin hän pääsi liikkeelle. Frentzen onnistui kuitenkin ohittaa autot lämmittelykierroksen aikana ja pääsi omaan lähtöruutuunsa oikeaan aikaan. Lämmittelykierros oli yllättävän nopea.Formula 1 Grand Prix Review 1997 (VHS)

Paalupaikalta lähtenyt Jacques Villeneuve sai kärkikuljettajista parhaimman lähdön. Lähdön onnistumista tosin paransi se, että huonon lähdön saanut Frentzen jäi tukkeeksi muille autoille. Michael Schumacherin yrittäessä ohittaa Frentzeniä joutui Prostin Olivier Panis väistämään reilusti radan oikeaan reunaan. Hän menetti tilanteessa kolme sijoitusta.

Ensimmäiseen mutkaan tultaessa oli todella ahdasta. Schumacherin auto osui Rubens Barrichellon Stewart-autoon, minkä takia Barrichellon auto pyörähti Schumacherin eteen ja Schumacher törmäsi häneen. Barrichello pääsi jatkamaan kilpailua ilman etusiipeään, mutta Schumacher joutui keskeyttämään. Samassa tilanteessa myös muita autoja ajautui hiekalle, mutta he pystyivät jatkamaan kilpailua David Coulthardia lukuun ottamatta. Kolaroinnin seurauksena turva-auto tuli radalle. Turva-auton perässä järjestys kärjen osalta oli Villeneuve, Frentzen, Panis, Eddie Irvine, Giancarlo Fisichella, Damon Hill. Lähtö sujui Hilliltä loistavasti, sillä hän lähti ruudusta 13.

Turva-auto oli radalla muutaman kierroksen ajan. Turva-auton poistuttua ei sijoituksissa tapahtunut merkittäviä muutoksia. Villeneuve pystyi heti kuromaan Frentzeniin 1,7 sekunnin eron. Samalla kolmantena ajanut Panis ajoi hyvää kilpailua Frentzeniä vastaan. Kuudennella kierroksella Panis kuitenkin yhtäkkiä pääsi kuin heittämällä Frentzenistä ohi. Pian selvisi, että Frentzenin auton vauhti hyytyi ja kaikki muutkin ohittivat hänet. Frentzen joutui keskeyttämään. Keskeytyssyyksi selvisi vika kytkimessä. Samalla Panis nousi toiseksi ja Irvine kolmanneksi.

Hetken kuluttua uuden kierroksen alkaessa Ralf Schumacher teki näyttävän ohituksen Damon Hillistä ulkokautta. Hän nousi viidenneksi. Pian myös Jean Alesi yritti ohitusta Hillistä. Alesi oli käytännössä jo päässyt hänestä ohi, mutta he törmäsivät toisiinsa. Alesi pyörähti ja Hill ajautui hiekalle. Molemmat pystyivät kuitenkin jatkamaan kilpailua.

Toisena ajanut Panis alkoi ajaa kilpailun nopeimpia kierrosaikoja ja saavutti kärkimies Villeneuvea pikkuhiljaa. Panis joutui kuitenkin keskeyttämään kierroksella 19 autoon tulleen sähkövian takia. Samalla Irvine nousi toiseksi.

Kärkikuljettajista ensimmäisenä varikolle tuli kärjessä ajanut Villeneuve. Hänen pysähdyksensä kesti 7,5 sekuntia. Hänellä oli selvästi vähintään kahden pysähdyksen taktiikka. Villeneuven palatessa radalle tuli hän juuri ja juuri Irvinen eteen. Irvine pysyi Villeneuven perässä, mutta ei pääsyt hänestä ohi. Pian myös Irvine tuli tekemään ensimmäistä varikkopysähdystään. Pysähdys kesti 7,3 sekuntia eli se oli kaksi sekunnin kymmenystä nopeampi kuin Villeneuve pysähdys.

Jordan-tallille kilpailu oli 100:s. Juhlakilpailu ei kuitenkaan sujunut täysin toivotulla tavalla, sillä Schumacher kolaroi tallikaverinsa Fisichellan kanssa kierroksella 25. Fisichella oli sillä hetkellä kilpailussa toisena. Fisichella joutui keskeyttämään, mutta Schumacher pystyi jatkamaan matkaa. Samalla kierroksella Barrichello joutui keskeyttämään hydrauliikkaongelmien takia.

Kierroksella 38 Villeneuve tuli tekemään toista varikkokäyntiään. Näytti siltä, että kanadalainen olisi kolmen pysähdyksen taktiikalla. Villeneuve palasi radalle sijalle kaksi. Irvine oli samalla siirtynyt kärkeen, mutta hän ei ollut käynyt varikolla kuin vasta kerran. Irvine yritti ajaa niin lujaa kuin mahdollista, jotta ero Villeneuveen kasvaisi tarpeeksi suureksi. Irvine tuli pian varikolle, mutta hänen pysähdyksensä ei sujunut aivan suunnitelmien mukaan, sillä se kesti 9,4 sekuntia. Irvine vaikutti olevan kahden pysähdyksen taktiikalla.

Villeneuven kolmas varikkopysähdys sujui suunnitelmien mukaan, eikä ongelmia ilmennyt. Villeneuve palasi radalle sijalle yksi. Kilpailun viimeiset kierrokset olivat Villeneuven ja Irvinen kaksintaistelua. Varikolta radalle palattuaan Villeneuve johti Irvinea runsaalla neljällä sekunnilla. Irvine sai kuitenkin kurottua eron umpeen, mutta ei pystynyt ohittamaan Villeneuveä. Villeneuve ylitti maaliviivan ensimmäisenä ja Irvine toisena vain vajaan sekunnin päässä Villeneuvestä.

 Tulokset 

 Sija  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 3 20px Jacques Villeneuve Williams-renault 72 1:52.01,715 1 10 2 6 20px Eddie Irvine Ferrari 72 0,979 7 6 3 11 20px Ralf Schumacher Jordan-Peugeot 72 12,089 6 4 4 16 20px Johnny Herbert Sauber-Petronas 72 29,919 8 3 5 9 20px Mika Häkkinen McLaren-Mercedes 72 30,351 17 2 6 8 20px Gerhard Berger Benetton-Renault 72 31,393 12 1 7 7 20px Jean Alesi Benetton-Renault 72 46,359 11   8 19 20px Mika Salo Tyrrell-Ford 71 +1 krs. 19   9 14 20px Jarno Trulli Minardi-Hart 71 +1 krs. 18   10 23 20px Jan Magnussen Stewart-Ford 66 Moottori 15   Kesk. 17 20px Nicola Larini Sauber-Petronas 63 Ulosajo 14   Kesk. 2 20px Pedro Diniz Arrows-Yamaha 50 Moottori 22   Kesk. 15 20px Shinji Nakano Prost-Mugen-Honda 49 Moottori 20   Kesk. 18 20px Jos Verstappen Tyrrell-Ford 43 Moottori 16   Kesk. 20 20px Ukyo Katayama Minardi-Hart 37 Ulosajo 21   Kesk. 1 20px Damon Hill Arrows-Yamaha 33 Moottori 13   Kesk. 12 20px Giancarlo Fisichella Jordan-Peugeot 24 Kolari 9   Kesk. 22 20px Rubens Barrichello Stewart-Ford 24 Hydrauliikka 5   Kesk. 14 20px Olivier Panis Prost-Mugen-Honda 18 Sähköt 3   Kesk. 4 20px Heinz-Harald Frentzen Williams-Renault 5 Kytkin 2   Kesk. 5 20px Michael Schumacher Ferrari 0 Kolari 4   Kesk. 10 20px David Coulthard McLaren-Mercedes 0 Kolari 10  

Lähteet

Luokka:Argentiinan Grand Prix
Luokka:Formula 1 -kausi 1997